A jelzálogjoggal a hitelt nyújtó bank rendelkezik. Leegyszerűsítve arról van szó, hogy használhatod a lakáshitelből vett ingatlant, ám - hangsúlyozottan végső esetben - amennyiben nem törlesztesz, akkor a jelzálogjogosult - tehát a bank - értékesítheti az ingatlanodat. Éppen ezért a jelzálogjog elidegenítési tilalommal jár együtt, vagyis csak akkor adhatod el az ingatlant, ha a hitelt nyújtó bank ebbe beleegyezik. (Ez jellemzően úgy történik, hogy a jelzáloggal terhelt lakásodat eladod és a vételárból pedig kifizeted a hiteltartozást.)